PÁLYÁZATI FELHÍVÁS

A Szombathelyi Országos Büntetés-végrehajtási Intézet (9700 Szombathely, Söptei út) parancsnoka pályázatot hirdet

**PSZICHOLÓGUS**

hivatásos tiszti beosztás betöltésére,

teljes munkaidőben, határozatlan időtartamra.

**Munkavégzés helye:**

* Szombathelyi Országos Büntetés-végrehajtási Intézet

9700 Szombathely, Söptei út.

**Pályázati feltételek:**

* magyar állampolgárság,
* állandó belföldi lakóhely,
* büntetlen előélet, kifogástalan életvitelnek való megfelelés,
* egészségi, pszichikai és fizikai alkalmasság,
* felsőfokú szakirányú (pszichológusi) állami iskolai végzettség,
* államilag elismert nyelvvizsga,
* felhasználói szintű számítógép ismeretek (kiemelten MS Word, Excel).

**A pályázat elbírálásánál előnyt jelent:**

* fennálló hivatásos szolgálati jogviszony,
* rendészeti szervező szaktanfolyami vizsga megléte,
* büntetés-végrehajtási szakmai tapasztalat,
* Robotzsaru Neo és FANY program ismerete.

**A munkakör betöltéséhez szükséges szakmai elvárások:**

* pontos, jogszabályoknak megfelelő feladatellátás.

**Beosztáshoz tartozó főbb feladatok és szükséges kompetenciák:**

* pszichológusi tevékenységet végez az intézetben elhelyezett fogvatartottak körében,
* együttműködik a reintegrációs szakterülettel, tájékoztatja a fogvatartottakkal kapcsolatos megállapításairól, javaslatot tesz a szükséges kezelési módokra,
* kiemelt figyelemmel kíséri az ön- és közveszélyes fogvatartottak pszichés állapotát,
* folyamatosan figyelemmel kíséri a fogvatartotti hangulatot befolyásoló tényezőket, mindent megtesz a prizonizációs ártalmak enyhítésére,
* jó szóbeli és írásbeli kommunikációs készség,
* váratlan helyzetek kezelése,
* jó probléma-megoldó készség, megfelelő konfliktus-kezelő képesség, hivatástudat.

**Illetmény:** a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 351. § és 354. §, valamint a belügyminiszter irányítása alatt álló rendvédelmi feladatokat ellátó szerveknél a hivatásos szolgálati beosztásokról és a betöltésükhöz szükséges követelményekről szóló 30/2015. (VI.16.) BM rendelet 6. számú melléklete alapján Tiszti besorolási osztály C besorolási kategóriája.

**Egyéb juttatások:** utazási költségtérítés, cafeteria, ruházati illetmény, albérleti hozzájárulás.

Az intézetnek nem áll módjában a pályázó részére szolgálati lakást biztosítani.

**Munkarend:** hivatali munkarend.

**A pályázathoz kérjük mellékelni:**

* a legfontosabb személyes adatokat, elérhetőséget tartalmazó részletes szakmai fényképes önéletrajzot,
* az állami, szakmai iskolai végzettséget, szakképzettséget, valamint idegen-nyelv ismeretet igazoló okiratok másolatát,
* érvényes alkalmassági minősítésről kiállított iratot (egészségügyi, pszichikai),
* hozzájárulási nyilatkozatát, hogy az elbírálásban résztvevők a pályázati anyagot megismerhessék, abba betekintsenek, valamint az abban foglalt személyes adatainak a pályázati eljárás során történő kezeléséhez,
* az önéletrajzának személyügyi nyilvántartásba vételére vonatkozó hozzájáruló vagy a hozzájárulást megtagadó nyilatkozatot (esetleges sikertelen pályázat esetén).

**A pályázat benyújtásának határideje:** folyamatos

**A pályázat elbírálásának rendje:**

A benyújtott pályázatokat az általam kijelölt bizottság bírálja el.

Nyertes pályázat esetén a beosztás azonnal betölthető. Áthelyezés esetében a két intézet parancsnokának megegyezése alapján, civil pályázó esetén a szükséges alkalmassági feltételek megszerzését követően tölthető be a beosztás.

A pályázatokat a Szombathelyi Országos Büntetés-végrehajtási Intézet parancsnokához kell benyújtani.

A pályázatokat elektronikus úton a szombathely.uk@bv.gov.hu e-mail címre, vagy postai úton a Szombathelyi Országos Büntetés-végrehajtási Intézet (9700 Szombathely, Söptei út Pf. 7.) címére kérjük eljuttatni.

A pályázattal kapcsolatosan bővebb felvilágosítás – hivatali munkaidőben - az intézet Személyügyi és Szociális Osztályon kérhető a 06-94-516-719-es telefonszámon.

**Kelt: Szombathely, az elektronikus dátumbélyegző szerint.**

**Nyima Tamás bv. ezredes**

 **intézetparancsnok**